རྨང་འདིངས་མཛད་སྒོ་རུ་སྡེ་མི་སྟོང་ལྷག་གིས་མཐའ་སྐོར་ནས་རྨང་འདིངས་གནས་ཚུལ་ལ་ལྟ་གིན་ཡོད།ཀྲུང་གོའི་ས་ཆ་གཞན་དག་ཡིན་ན།ས་ཞིང་ལ་ལ་གནོད་པ་བསྐྱལ་བ་ཁྲིམས་འགལ་དང་དྲག་སྤྱོད།འཕྲོག་བཅོམ་འབའ་ཞིག་ཡིན་ལ།འདོན་འཚོང་བས་ཀྱང་སྐྱིན་ཚབ་ཤིན་ཏུ་ཉུང་ངུ་ལས་མི་སྟེར་བས།ཞིང་པ་རྣམས་ལ་འཚོ་རྟེན་ཡེ་ནས་མེད་པ་ཆགས་ཀྱི་ཡོད།ཡིན་ནའང་ལོ་ཁ་ཤས་གོང་།པེ་ཅིང་གིས་གནམ་ཐང་གསར་པ་འཛུགས་སྐོར་ཁྱབ་བསྒྲགས་བྱས་རྗེས།ཤིན་ཅ་ཨན་སྡེ་བའི་མི་རྣམས་ཀྱིས་འུར་ཟིང་ཟིང་དངུལ་གཡུར་ཏེ་རང་གི་སྡོད་ཁང་རྒྱ་བསྐྱེད་པ་རེད།དོན་ལ།ཁོ་ཚོས་རྒྱན་ཧ་ཅང་ཆེན་པོ་ཞིག་བཞག་ཡོད་ཅིང་།ཁང་པ་འདི་ཚོ་བཤིག་ནས་གནས་སྤོ་རྒྱུའི་ཉིན་མོར་སྒུག་བསྡད་ཡོད།